ผู้บริหาร EARTH ถูก FORCED SELL
วันนี้เฉลยแล้วกับคำถามที่ว่าใครเป็นคนทุบหุ้น EARTH คำตอบก็คือ เจ้าของหุ้น EARTH เอง เพราะเจ้าของเอาหุ้นตัวเองไปค้ำประกันกับโบรคเกอร์ เพื่อกู้เงินก้อนไปลงทุนในธุรกิจอื่น ซึ่งจำนวนหุ้นที่ถูกบังคับขายตามรายงาน 246-2 มีมากถึง 9.59% ของบริษัท หรือ 339,160,100 หุ้น
16 พ.ค. 2560

วันนี้เฉลยแล้วกับคำถามที่ว่าใครเป็นคนทุบหุ้น EARTH คำตอบก็คือ เจ้าของหุ้น EARTH เอง เพราะเจ้าของเอาหุ้นตัวเองไปค้ำประกันกับโบรคเกอร์ เพื่อกู้เงินก้อนไปลงทุนในธุรกิจอื่น ซึ่งจำนวนหุ้นที่ถูกบังคับขายตามรายงาน 246-2 มีมากถึง 9.59% ของบริษัท หรือ 339,160,100 หุ้น
ที่น่าสนใจคือในรายงาน 59-2 ซึ่งเป็นรายงานของการขายของผู้บริหาร ราคาที่ถูกบังคับขายในรายงานคือ FLOOR แรกที่ 2.84 บาทต่อหุ้น และ FLOOR ที่สอง 1.98 บาทต่อหุ้น โดยจำนวนหุ้นส่วนใหญ่จะถูกขายในราคา FLOOR ที่สอง
และถ้ารวม 2 วัน การขายหุ้นจะมีทั้งหมด 174,191,930 ล้านหุ้น ซึ่งยังขาดอีก 165 ล้านหุ้น ซึ่งน่าจะถูกขายในวันที่ 3
ก่อนหน้านี้ราคา 4.3 บาท หรือประมาณ 2 เท่าของราคาที่ขาย แปลว่า ก่อนหน้านี้หุ้นของเจ้าของส่วนนี้มีมูลค่า 1,458 ล้านบาท และ เจ้าของขายขาดทุนไปประมาณ 700 ล้านบาท
สำหรับ FLOOR แรก จุดเริ่มต้นของเรื่องนี้น่าจะมีส่วนเกี่ยวข้องกับ BLOCK TRADE ตามที่ผมเคยได้เขียนไปในบทความก่อนหน้านี้ที่ 
 ซึ่งมีมูลค่าสัญญาฟิวเจอร์สทั้งหมดประมาณ 400 ล้านบาท ส่วนคนที่ซื้อสัญญา BLOCK TRADE นั้นเป็นเจ้าของ หรือคนอื่นเป็นเบื้องลึกที่ผมไม่ทราบ คงต้องรอให้ทุกอย่างค่อยๆเฉลยออกมา
แต่เรื่องนี้เป็นบทเรียนว่าการกู้เงินมาซื้อหุ้นนั้น มีความเสี่ยงที่จะถูกบังคับขายขาดทุน และอย่าประมาทว่าเราจะเป็นคนคุมราคาตลาดได้ ทุกอย่างเกิดขึ้นได้เสมอ
ถ้ามองต่อไป คำถามที่สำคัญคือ เจ้าของจะยอมปล่อยวางการขาดทุน 700 ล้านบาท และยอมเสียหุ้น 9.59% ของบริษัทหรือไม่..
ถ้าเจ้าของไม่ปล่อยวาง เจ้าของสามารถทำอย่างไรได้บ้างในการเอาของที่เสียไปคืนมา ในราคาที่ถูกกว่าที่เขาเสียไป..